Heti üzenet 2019 augusztus 19

Mi a boldogság?

Ézs 32:20 **Oh boldogok ti, a kik minden vizek mellett vettek, és szabadon eresztitek a barmok és szamarak lábait!**/Károli Biblia/

Vajon boldogok vagyunk –e? Boldognak érezzük magunkat?

Az ÚR boldognak mond bennünket, kiket is? **„Ti, akik minden vizek mellett vettek…”.**

A víz minek, illetve kinek a jelképe?

**1Ján 5:5-8 Ki az, a ki legyőzi a világot, ha nem az, a ki hiszi, hogy Jézus az Isten Fia?!**

**Ez az, a ki víz és vér által jött, Jézus a Krisztus; nemcsak a vízzel, hanem a vízzel és a vérrel. És a Szellem az, aki bizonyságot tesz, mert a Szellem az igazság.**

**Mert hárman vannak, a kik bizonyságot tesznek a mennyben, az Atya, az Ige és a Szent Szellem: és ez a három egy.**

**Hárman vannak, a kik bizonyságot tesznek a földön, a Szellem, a víz és a vér; és ez a három is egy.**

Aki a Szent Szellem jelenlétében munkálkodik, vet, hinti az Igét/**Mrk.4:14**/ azt mondja Isten boldognak, és akik ezzel együtt szabadságra vezetik, az Úrral való közösségre a tudatlanokat/**Róm.8:19-23; 2Kor.3:17**/

Mi a boldogság?

A Wikipédia szerint:

„A boldogság pozitív [érzelmekkel](https://hu.wikipedia.org/wiki/%C3%89rzelem) jellemezhető mentális állapot, amely a megelégedettségtől az egészen intenzív örömérzésig terjedhet.”

[Martin Seligman](https://hu.wikipedia.org/wiki/Martin_Seligman) amerikai pszichológus megalkotta a "PERMA" betűszót, amely szerinte a boldogság alkotóelemeit reprezentálja: vagyis az emberek akkor boldogok, amikor jelen van a *pleasure* (élvezetek, mint egy finom étel, forró fürdő stb.), *engagement* (vagy [*flow-élmény*](https://hu.wikipedia.org/wiki/Flow-%C3%A9lm%C3%A9ny), az elmélyülés egy élvezetes vagy kielégítő tevékenységben), *relationships* (szociális kapcsolatok, amelyek a boldogság egyik legmegbízhatóbb fokmérői), *meaning* (*of life*, vagyis az élet értelme, valamilyen felsőbb cél vagy küldetés) és végül *accomplishments* (eredmények, vagyis valami kézzelfogható siker).

Magam részéről az agapé/1Kor.13:4/ szeretetből kiindulva az Isteni boldogság értelmezésében fenti pszichológus elemzésének „ERMA” részével értek egyet. Persze egy keresztyén ember is értékelheti a testi jólétet, sőt ha része van benne, jó és fontos, hogy legyen hálás érte, de a Krisztusi boldogság más dimenziójú, nem a testi örömökre fókuszál, mint tudjuk. Az Istennel és emberekkel való kapcsolat, az elmélyülés, közösség Szent Szellem által a közösségben, szolgálatban, a küldetéstudat, vagy elhívás, amelyet az ÚR adott, és ha vele munkálkodunk, akkor eredményes is lesz a munkálkodásunk. Megelégedettség az Atyával Krisztusban, és öröm a Vele való kapcsolatban a Szent Szelleme által.

**Ézs 32:15 -20 Míglen kiöntetik reánk a Szellem a magasból, és lészen a puszta termőfölddé, és a termőföld erdőnek tartatik; És lakozik a pusztában jogosság, és igazság fog ülni a termőföldön; És lesz az igazság műve békesség, és az igazság gyümölcse nyugalom és biztonság mindörökké. Népem békesség hajlékában lakozik, biztonság sátraiban, gondtalan nyugalomban.**

**De jégeső hull és megdől az erdő, és a város elsülyedve elsülyed**!

A jégeső viszont Isten ítéletét jelképezi a felfuvalkodottság – az erdő és a bűn helye – a város ellen.

Ha az ember életére vetítjük, akkor alázatossá válik / Zak.11:2;Ezék 31:3-16/, megtérve bűneiből, a „ nagy város” „elsüllyed”, a bűn helye, az ó emberi természet a hústest dicsőségével együtt elmerül a vízben – meghal, eltűnik./1Móz.10:8-12, Jel 18:16-21/.

Mi a boldogság? Krisztus Szellemének való engedelmesség az élő Ige, Rhéma által.

Csodálatos Isten szolgálata/2Kor.5:11, Luk.6:35-38; Mát 5:12;Luk 10:20;Fil.4:4-5; Zsid 10:35-39./ Szent Szellem által: **Oh boldogok ti, a kik minden vizek mellett vettek, és szabadon eresztitek a barmok és szamarak lábait!**

**Katona Csaba**